שיחה:ולדימיר איליץ' לנין

message: יש טעות בשנת המרת הדת של סבו. 
replies: text: תקן אותה בבקשה. גילגמש • שיחה 14:15, 29 ספטמבר 2005 (UTC)

message: מדוע לנין נמצא בקטגורית עריצים אם נבחר ע"י הסובייטים? תודה רבה ושנה טובה--שה 19:37, 7 אוקטובר 2005 (UTC)
replies: text: גם היטלר "נבחר". בכלל, אדם יכול להיבחר בצורה דמוקרטית ולהפוך לעריץ תוך כדי כהונתו. גילגמש • שיחה 19:43, 7 אוקטובר 2005 (UTC)
replies: text: :השאלה אם זה המקרה, האם לא אפשר חופש? האם ביטל זכויות בסיסיות? --שה 19:48, 7 אוקטובר 2005 (UTC)
replies: text: ::המ.. האם ביטול זכות להחזקת קניין לא נראה לך כביטול של זכות בסיסית? גילגמש • שיחה 19:49, 7 אוקטובר 2005 (UTC)
replies: text: :::למען האמת לא, לדעתי דווקא זה ש-300 אנשים ברחבי העולם מחזיקים בהון כמו 3 מליארד, זה הדבר הדפוק ולנין ניסה לתקן את זה--שה 19:52, 7 אוקטובר 2005 (UTC)
replies: text: ::::טוב, זה דיון ערכי שמקומו לא כאן. נדמה לי שזאת אחת מזכויות האדם. ואם לא האדם, אז בטוח לפי החוק בכל מדינות המערב. גילגמש • שיחה 19:54, 7 אוקטובר 2005 (UTC)
replies: text: :::::יש להזכיר שאותם האנשים שהזכרתי חיים במערב, כמובן שלהם יש אינטרס בקניין פרטי. בכ"מ תודה רבה, ושוב שנה טובה ושקטה--שה 19:57, 7 אוקטובר 2005 (UTC)
replies: text: ::::::תודה גם לך ושנה טובה. גילגמש • שיחה 19:58, 7 אוקטובר 2005 (UTC)
replies: text: :::::::היטלר לא נבחר בצורה דמוקרטית, הוא לא זכה לרוב:

text: :::::::בבחירות החופשיות האחרונות בנוב' 1932, מספר הקולות שניתנו עבור שתי מפלגות העובדים, ה-SPD (הסוציאל-דמוקרטים) וה-KPD (הקומוניסטים) היה גבוה במיליון וחצי ממספר הקולות להם זכו הנאצים. (גל)
replies: text: ::::::::באנגלית לנין לא נמצא בקטגוריית עריצים.

text: ::::::::אני מציע לקרוא את זה: לנין – המקור לדיקטטורה הסטאליניסטית? קריגר 21:13, 25 אפריל 2006 (IDT)
replies: text: :::::::::מדוע לדעתך הוא לא צריך להיות בקטגוריה הזאת? Pacman 21:45, 25 אפריל 2006 (IDT)
thread_title:  עריץ דמוקרטי? 

message: לנין בקטגוריית פושעי מלחמה, לא נכתב בערך על פשעים שכביכול עשה, מדוע?
לנין בקטגורית עריצים, ולא נכתב בערך מילה אחת על עריצות, מדוע?
איך זה שכל קומוניסט, נכנס אוטומטית לקטגוריות חשוכות אלו אף על פי מקומו לא שם?--בברכה, שה • שיחה 17:46, 7 באוקטובר 2006 (IST)
replies: text: הסרתי קטגוריות אלה, וגם את הקטגוריה "אתאיסטים", משום שלא נמצא להן שמץ של אסמכתא בערך. דוד שי 21:29, 7 באוקטובר 2006 (IST)
replies: text: :בפרק הדן בדעותיו מוזכר יחסו לדת. כמי שלמד מרקסיזם-לניניזם בבית הספר וקרא את כתבי לנין, אני יכול להעיד שלנין, לפי כתביו היה אתאיסט והטיף בהתלהבות לאתאיזם. בברכה. ליש 21:58, 7 באוקטובר 2006 (IST)
replies: text: ::החזרתי את הקטגוריה "אתאיסטים". דוד שי 22:07, 7 באוקטובר 2006 (IST)
replies: text: :::תודה. ליש 22:14, 7 באוקטובר 2006 (IST)
replies: text: ::::לגבי הקטגוריה "פושעי מלחמה", היא הוספה בעריכה הזאת. בברכה, ינבושד.
replies: text: :::::עם כל הכבוד לגילגמש, שיביא הוכחות לכך שלנין פיקד על פשעי מלחמה--בברכה, שה • שיחה 22:19, 7 באוקטובר 2006 (IST)
replies: text: ::::::פניתי אליו. חג שמח, ינבושד.
replies: text: :::::::אני מצטער, אבל רצח בעת מלחמה עדיין נחשב לפשע. אני מבקש לא להוריד את הקט' האלה מרב המרצחים הזה. גילגמש 01:10, 8 באוקטובר 2006 (IST)
replies: text: ::::::::לפי מיטב ידעתי, אתה צריך להוכיח את היותו דיקטטור ופושע מלחמה לפני שאתה מוסיף אותו לשם--בברכה, שה • שיחה 08:33, 8 באוקטובר 2006 (IST)
replies: text: :::::::::המ... בוא נראה: רצח המוני של מתנגדי המשטר (קוזקים למשל) גירוש המוני ואיומים ברצח על מי שלא רצה לעזוב (למשל האריסטוקרטיה) כל זה בעת מלחמת האזרחים. זה לא נראה לך כמתקרב לפשע מלחמה מתועב? גילגמש 10:35, 8 באוקטובר 2006 (IST)
לאילו קוזקים אתה מתכוון? אילו שלחמו בצבאות הלבנים וקיפדו את חייהם במהלך הקרבות או אילו שהיו חברים בכנופיות המאות השחורות האנטישמיות? ובאמת אתה צריך להמציא סימוכין לדברים (השמצות פרועות) שאתה זורק לחלל האויר כלאחר יד. (גל)

text: האם גם ביהושע בן נון נשים קטגוריה של פושע מלחמה? ובאלכסנדר הגדול, מבצע הטבח צור? ובהורדוס? וטיטוס? וגוטפריד מבויון, מבצע הטבח הנורא (של מוסלמים ויהודים) בירושלים?   ומה עם ויליאם שרמן שורף אטלנטה? ווינסטון צ'רצ'יל מחריב דרזדן? eman • שיחה • (: \ ):   11:36, 8 באוקטובר 2006 (IST)
replies: text: :הגדרתו של פשע מלחמה, על פי האנציקלופדיה העברית החופשית, היא: "עבירה בת ענישה לפי המשפט הבינלאומי, בשל הפרה של חוקי המלחמה על ידי אדם או קבוצה של אנשים, אנשי צבא או אזרחים. כל הפרה של חוקי המלחמה היא פשע מלחמה". נראה ברור שכאשר החוקים לא היו קיימים - ועל כל פנים היו אחרים מן המקובל היום - אין לשפוט זאת על פי החוקים של ימינו. על כן, הדוגמה הרלוונטית היחידה היא של צ'רצ'יל ודרזדן, פעולה שנעשתה בזמן שהיו קיימים חוקי המלחמה המקובלים דהיום; ואף על פי כן נראה, על פי ההקשר הכולל, שהפצצת דרזדן הייתה צעד מלחמתי (אמנם חסר תוחלת, אבל מי אמר שצעדים מלחמתיים חייבים להיות חכמים?) בגבולות הלגיטימיות הבינלאומית דאז. כנ"ל לגבי הירושימה ונגסקי, וכו'. הלל • שיחה   • תיבת נאצות   12:04, 8 באוקטובר 2006 (IST)
replies: text: ::הצדק עם הלל. אנחנו צריכים להתייחס לחוקי המלחמה כפי שנוסחו באמנת ז'נווה שגרסאותיה הראשונות מוכרות עוד מהמחצית השנייה של המאה ה-19. הרוצח המתועב הזה שחיסל מיליוני בני אדם עבר על החוקים האלה. ומילה אחת בקשר למחלוקת: אם יש מחלוקת, קודם מחזירים למצב הייציב האחרון ורק אחר כך מתדיינים. גילגמש * שיחה 13:08, 8 באוקטובר 2006 (IST)
replies: text: :::נניח שאני מסכים להחזרה ל"גרסה היציבה" (עם הקטגוריות שבמחלוקת). גילגמש לרגע- אבקשך להביא סימוכין למעשים/מחקרים התומכים בהכללת לנין בקטגוריית פושעי מלחמה. לכשיובאו, נדון בהם. אליבאבא 13:13, 8 באוקטובר 2006 (IST)
replies: text: ::::והאם הדברים שהבאת קשורים דוקא למלחמה? לא נראה לי. אם גם נהיה פורמליסטים, אני לא בטוח שמבחינת חוקי המלחמה מלחמת האזרחים בכלל נחשבה למלחמה שהחוקים האלה חלים עליה.

text: ::::ואגב, האם גם על פוטיו נכריז כפושע מלחמה בגלל מעשיו בצ'צניה? eman • שיחה • (: \ ):   13:20, 8 באוקטובר 2006 (IST)
replies: text: :::::מלחמה היא מלחמה. אפשר להתייעץ עם עורכי הדין של ויקי ולבדוק אם חוקי המלחמה חלים על מלחמות אזרחים. בקשר למר פוטין: לדאבוני, איני בקיא די הצורך בהיסטוריה מודרנית של רוסיה על מנת לקבוע דעה לכאן או לשם. אני ניזון בעיקר מהתקשורת ויש לי נטיה לא להאמין באופן עיוור לכל מה שהם אומרים. גילגמש * שיחה 13:25, 8 באוקטובר 2006 (IST)
replies: text: ::::::בוא נתחיל לדוגמה בקומוניזם מלחמתי שגרם לרעב המוני. אם אתה רוצה, אני יכול להביא סימוכין כתובים מספרי זכרונות של אנשים שחיו בתקופה. למשל אפשר לציין את גנרל דניקין ואת תיאוריו של ראשית שלטון האימים של המפלצת האדומה. אני יכול להביא לך גם את התיאור של מר ממנטוב (קצין בחיל התותחים הרכובים של צבא המתנדבים) שמתאר בלשון יפה את הזוועות שהוא נתקל בהם. ואחרון חביב: האם גירוש המוני, עקירה, רצח וכיוצא באלה אינם פשעי מלחמה? איפה האריסטוקרטיה הרוסית? רק שארית הפליטה נשארה מאותם מאות אלפי, אם לא מליוני בני אדם. איפה כל היתר? מי שלא נרצח, לא עונה במחנות עבודה מצא את עצמו בגולה דוגמת נבוקוב. האם זה לכשעצמו לא מספיק לך על מנת לקבוע שהנ"ל פושע מלחמה? גילגמש * שיחה 13:23, 8 באוקטובר 2006 (IST)
replies: text: :::::::הקומוניזם המלחמתי בא להתמודד עם הרעב שנגרם, בין השאר, ממלחמת האזרחים שנכפתה על רוסיה באמצעות גנרל דניקין וחבריו. לגבי שאר הדברים שאמרת, אילו כותרות כלליות לדברים שעליך להוכיח. (גל)
replies: text: ::::::::הכל טוב ויפה, אבל צריך סימוכין. בוא נקרא יחד מה כתוב במקורות ואז נוכל להתדיין. אליבאבא 14:02, 8 באוקטובר 2006 (IST)
replies: text: :::::::::האם אוגוסטו פינושה הוא גם פושע מלחמה? eman • שיחה • (: \ ):   14:07, 8 באוקטובר 2006 (IST)
אם הנ"ל עינה, רצח, גירש את אזרחי מדינתו, אז כן. אם לא, אז לא. אני לא בקיא גם בביוגרפיה שלו, כך שגם במקרה שלו אין לי דעה. אם לדעתך, הוא עשה את הנ"ל, צרף אותו בבקשה לקט' זו. אליבאבא: אתה רוצה קישור לספרים און ליין? אני יכול לקשר אותך לספר זכרונותיו של דניקין (אם כי זה קצת ארוך - 5 כרכים וחמשתם ברוסית קצת ארכאית). גילגמש * שיחה 14:33, 8 באוקטובר 2006 (IST)

text: ואיך הקריטריונים האלה קשורים למלחמה? זה קשור לזה שהוא עריץ, ואולי פושע נגד האנושות. אבל אל לפשעי מלחמה. פשעי מלחמה קשורים למלחמה. eman • שיחה • (: \ ):   14:38, 8 באוקטובר 2006 (IST)
replies: text: :אני קורא לאט מדי ברוסית בשביל שאוכל לגבש דעה בעניין לפני תום ההצבעה, ולכן איני חושב שאוכל לחוות דעה האם לנין הוא פושע מלחמה או לא. אני רק מציין שאין כרגע סימוכין לכך פרט לדעתך האישית, וזה פשוט לא מספיק. אליבאבא 14:55, 8 באוקטובר 2006 (IST)
replies: text: ::יש כאן דיון מעניין מאוד, אבל הוא אינו רלבנטי לסיבה שבגללה הוסרו מהערך הקטגוריות שבוויכוח. אני חוזר על הנימוק שהבאתי בעת שהסרתי את הקטגוריות: הסרתי קטגוריות אלה משום שלא נמצא להן שמץ של אסמכתא בערך. כל הפרטים שנכתבו בדף השיחה אינם מופיעים בערך, ולפי הכתוב בערך, אין בסיס לקטגוריות אלה. בנסיבות אלה הנימוק של חזרה לגרסה יציבה אינו רלבנטי - אין מקום לחזרה לטעות גמורה, גם אם זכתה ליציבות. אני מסיר את הקטגוריות. גילגמש, אם אתה רוצה להחזיר אותן, קודם כל תרחיב את הערך בצורה ראויה, כך שימצא בו בסיס לקטגוריות ואחר כך נמשיך בדיון עד כמה הבסיס ראוי. דוד שי 14:57, 8 באוקטובר 2006 (IST)
replies: text: :::בסדר, זה מקובל עלי. ובקשר למקורות: ציינתי שני מקורות לפחות (דניקין וממנטוב). גילגמש * שיחה 14:59, 8 באוקטובר 2006 (IST)
replies: text: ::::ברוחו של דוד שי, אולי במקום להתווכח על קטגוריות שהן מלכתחילה ובאופן טבעי POV, אולי כדאי להתעסק קצת בערך עצמו, שנותר במצב עלוב למדי ואינו כולל מילה על התקופה שבין 1919 ל-1923, שהיא החשובה בחייו של לנין ועדיין מכיל משפטי POV מגוחכים בסגנון עדות חד"ש נוסח "לבסוף לנין החלים והוסיף לעבוד ללא ליאות להגשמת רעיונותיו, עד לפטירתו." סוכנה הספרותי של שירי-לי אפללו-קליין 16:05, 8 באוקטובר 2006 (IST)
thread_title: די מצחיק

message: לא עדיף לשים תמונה משנותיו האחרונות? בקושי אני מזהה שזה לנין...--בברכה, שה • שיחה 12:37, 8 בינואר 2007 (IST)
replies: text: זו התמונה המוצלחת ביותר מויקישיתוף. אם תמצא תמונה מוצלחת יותר - אתה מוזמן. רותם -  אהמ...  12:38, 8 בינואר 2007 (IST)
replies: text: :יש לי תמונות מצויינות, השאלה היא האם על ספר מברה"מ שלפני 73 חלות זכויות יוצרים? בברכה, שה • שיחה 13:01, 8 בינואר 2007 (IST)
replies: text: ::למיטב הבנתי, על פי הרשיונות המותרים תמונה חייבת להיות בת 50 שנה לפחות כדי להיות PD. רשיון של ברה"מ כבר לא תקף. ספר צריך להיות בן 70. רותם -  אהמ...  13:12, 8 בינואר 2007 (IST)
thread_title: תמונה

message: צריך להיות ולדימיר לנין. מאיפה ה"איליץ'" הזה צץ? פעם ראשונה שאני שומע שזה חלק מהשם שלו. הגמל התימני (צריכים עזרה בגרפיקה?)   (13.10.2008 18:37)
replies: text: מאז ומעולם קראו לו כך ברוסיה וברוב ארצות העולם. העובדה היא שברוסיה חשיבותו של השם האמצעי (לכל איש ואישה יש שם אמצעי ברוסית המבוסס על שם אביה\אביו) גדולה יותר משם המשפחה. אצל לנין שם המשפחה אפילו לא מפורסם בד"כ. כינויו תפס מקום של כבוד לצד שמו הפרטי והאמצעי. בספרי ההיסטוריה (לא כולל ספרי לימוד של יסודי, חטיבה, תיכון בכל שפה שהיא) כך הוא נקרא. Docent • שיחה 13:36, 5 באפריל 2009 (IDT)
replies: text: :אני לא מסכים עם הקביעה הגורפת הזאת. שמו המלא והרשמי של הבחור הוא "ולדימיר איליץ' אוליינוב (לנין)". יתרה מכך, לשם האמצעי אין שום משמעות בעברית. כל זה היה לא חשוב אלמלא העדר כללים ברורים לבחירת שמות לערכים אודות רוסים. מה ההבדל העקרוני בין הברנש שלנו לנניח אלכסנדר פושקין או לב טולסטוי? לדעתי אין הבדל עקרוני. מה שטוב ללנין, טוב לשני האחרים והפוך. או שרושמים את כל השמות של הרוסים בצורתם המלאה (כלומר עם השם האמצעי) או שקוראים לכולם בצורה המקוצרת (שגם היא נכונה). הערבוב מבלבל את קוראים ללא סיבה ראויה. גילגמש • שיחה 17:27, 5 באפריל 2009 (IDT)
replies: text: ::ככה השם נקלט בעברית. יחד עם השם האמצעי. למה? ככה. אבל זו עובדה.

text: ::ולראיה, אילי גורליצקי נקרא כך על שם השם האמצעי של לנין.

text: ::האמת שמבחינתי היה אפשר גם להשאיר את שם הערך רק כ"לנין" (שכן זה הכינוי), כפי שזה נעשה בויקיפדיות הצרפתית, הגרמנית והספרדית. eman • שיחה • ♥ 17:34, 5 באפריל 2009 (IDT)
replies: text: :::אני לא מסכים עם הקביעה הגורפת הזאת. יתרה מכך, גם אם השם נקלט בצורה מסוימת, אין להסיק מפה שנגזר עלינו לנצח להשתמש דווקא בשם המלא. השימוש בשם המקוצר הוא לא מוטעה ומקובל מאוד בעברית. גילגמש • שיחה 00:49, 6 באפריל 2009 (IDT)
thread_title:  שם הערך 

message: אי אפשר לומר שולדימיר לנין מכונה לנין זה לא מכינוי זה חלק משמו אני מוחק. א.פ. - שיחה 13:25, 5 באפריל 2009 (IDT)
replies: text: אם היית בקיא בהיסטוריה שלו ובביוגרפיה שלו היית יודע שזה כינוי. שמו הרשמי היה ולדימיר איליץ' אוליינוב Docent • שיחה 13:33, 5 באפריל 2009 (IDT)
thread_title: מכונה

message: שם האשה שהתנקשה (ללא הצלחה) בחיי לנין היה דורה (ולא פניה, ככתוב) קפלן. 
replies: text: אכן, השם דורה מופיע במקורות, אך זאת טעות. השם הנכון של גב' קפלן הוא פאינה או פניה. גילגמש • שיחה • ביקרת כבר במיזם היובל? 20:15, 25 ביולי 2009 (IDT)
thread_title:  דורה קפלן 

message: לפי הספר "מסעות בזמן : משלום למלחמה לשואה" שנכתב ע"י ד"ר קציעה אביאלי-טביבאן, לנין היה יהודי מצד אימו, כלומר לנין היה יהודי להלכה. דבר זה אינו מובא כלל בערך שלו כאן. 
replies: text: אם אינני טועה סב אחד מצד אמו היה יהודי שהתנצר. אז אמו לא הייתה יהודיה לפי ההלכה Ewan2 - שיחה 00:35, 16 בפברואר 2010 (IST)
replies: text: :אתה צודק - זה בדיוק המצב. דוד א. - שיחה 08:03, 16 בפברואר 2010 (IST)
replies: text: ::אני לא יודע אם זה המצב או לא אבל בנוגע לעניין שסבא שלה התנצר (גם אם הוא התנצר אין לזה משמעות מבחינת היהדות לגבי עצם היותו יהודי) אין קשר להשפעה אם היא יהודיה או לא , לכן העניין לא פטור. הכלל הוא אם אמו יהודיה הוא יהודי וכן אם אמה של אמו של לנין יהודיה אז אמו יהודיה, בלי קשר לזכרים.
replies: text: :::כנראה לא הבנת - סבו התנצר וסבתו כלל לא הייתה יהודיה. דוד א. - שיחה 17:07, 16 בפברואר 2010 (IST)
replies: text: ::::אז צריך לבדוק , קשה להאמין שהספר טעה בפרט הזה..
replies: text: :::::לנין לא היה יהודי לפי ההלכה, אך אכן היו לו שורשים יהודים מצד אמו. גילגמש • שיחה • ראו את מיזם ההמשך! 05:01, 17 בפברואר 2010 (IST)
replies: text: ::::::באיחור נזכרתי שכתבתי הערה זאת והתגובה של האתר של הספר (או שזאת אף המחברת עצמה) שהפרט הזה מובא בספרו של ד"ר עודד ערן,ברית המועצות בתקופת סטאלין עמ'25.יצא לאור במסגרת האוניברסיטה הפתוחה, בשנת 2003.
thread_title:  יהדותו של לנין 

message: הוספתי את המשפט על אידיוטים שימושיים במטרה לגאול אותו מיתמותו. אם יש לך הצעה אחרת לעשות את זה אני אשמח לקבל את השינוי, אם לא - אני מוצא את התוספת הזו דווקא כן מועילה לערך על לנין ומבקש להחזיר אותה.Danbene - שיחה 17:20, 9 ביוני 2010 (IDT)
replies: text: המונח מנותק מאוד מההקשר של הערך. גילגמש • שיחה 18:41, 9 ביוני 2010 (IDT)
replies: text: :למה מנותק? אותה פסקה מדברת על דעותיו. הפסקה מנוסחת בצורה אקלקטית לחלוטין והתוספת הזו לא משנה את העובדה הזאת - לא מדובר על דעה ספציפית בנושא אחד על במגוון דעות על מספר נושאים וכך גם עניין האידיוטים השימושיים. ובכל מקרה, אין לי התנגדות להשאיר זאת כך - אלא שצריך למצוא פתרון לעניין "יתמות" הערך וזו האופציה הכי הגיונית שאני רואה. Danbene - שיחה 22:51, 9 ביוני 2010 (IDT)
replies: text: ::הפתרון לא צריך להיות כוחני. הצורה שבה הוספת את הפסקה לא התיישבה עם הטקסט. גילגמש • שיחה 23:37, 11 ביוני 2010 (IDT)
replies: text: :::[הוא לא מתיישב בעיניך אבל זו לא הנקודה]. למה כוחני? יש בעיה - הצעתי פתרון לא עשיתי שום דבר מעבר, גם לא הצבתי אולטימטום אם לכך אתה מרמז. לעניין עצמו, אין לי בעיה לוותר על התוספת הזו בערך של לנין, היא לא העיקר אלא קישור בין ערכים. לערך אין כרגע ערך אחר שמקשר אליו והפתרון שלי [לדעתי] מניח את הדעת בגלל האופן והצורה שבו כתובה הפסקה על מגוון דעותיות של לנין [ולא דעה אחת]. אני גם ביקשתי את עזרתך למצוא פתרון אחר אבל משום מה רק הגבת שה"המונח מנותק מאוד מההקשר של הערך". שורה תחתונה - יש לך פתרון אחר? Danbene - שיחה 02:27, 13 ביוני 2010 (IDT)
replies: text: ::::דברי קצת יצאו מהקשרם. לא התכוונתי לומר שאתה עושה פעולה כוחנית. להיפך, פעולתך תקינה. לגופו של עניין, אין לי פתרון לסוגיה הנדונה בשלב זה. אני מעביר את ההתכתבות לדף שיחת הערך בתקווה שככה אנשים רבים יחשפו לעניין ויציעו פתרון כלשהו. גילגמש • שיחה 05:45, 13 ביוני 2010 (IDT)
replies: text: :::::שלום! אני ביקשתי מ-Danbene למצוא ערך מאמץ לאידיוטים שימושיים. מיזם ערכים יתומים מעודד קישור של ערכים, אבל מדגיש שאין למצוא "בכוח" מאמץ, כפי שגלגמש התכוון. כך שאימוץ יתום צריך להיעשות בשיקול דעת ובעודו תורם לשני הערכים (המאמץ והיתום) ולא חס וחלילה פוגם בהם. עם זאת, לא נראה לי שהוספת המשפט פגעה מאוד בערך. אני מציע שתמצאו ניסוח שישתלב יותר בערך, וכך אולי גם נזכה לשפר במעט את הויקיפדיה. תודה רבה - Ovedc • שיחה • אמצו ערך יתום!  14:37, 13 ביוני 2010 (IDT)
replies: text: ::::::בעקרון, אני מסכים עם המתווה שמציע Ovedc. התוספת אכן אמורה לשרת שני ערכים. במקרה הספציפי התוספת נדחפה לתוך ערך תוך כדי ניתוק מההקשר הכללי וכך לא התאימה לו. אין לי, כמובן, שום התנגדות שמשפט זה ישולב בערך. כמו שאמרתי מקודם, אני לא רואה כיצד ניתן לשלבו בטקסט הנוכחי בצורה שוטפת וטובה, אך אולי מישהו אחר כן רואה. גילגמש • שיחה 08:07, 14 ביוני 2010 (IDT)
replies: text: :::::::כפי שהערך בנוי כעת, ולאחר חיפוש נוסף, גם אני לא ראיתי מקום יאות להפנייה לאידיוטים שימושיים. קישור כזה יכול אולי להתבצע בעתיד במסגרת פרק כאן (או בערך נפרד) שיכלול את דעתו של המערב/הקפיטליזם לדיעותיו ומעשיו של לנין. Ovedc • שיחה • אמצו ערך יתום!  10:17, 14 ביוני 2010 (IDT)
thread_title:  אידיוטים שימושיים 

message: לנין היה מייסדה של ברית המועצות ולא שליטה בנוסף אפשר לקרוא על כך בערך ברוסית.
thread_title:  לנין לא היה שליטה הראשון של ברית המועצות 

message: סבו של מייסד ברית המועצות ולדימיר לנין היה יהודי מז'יטומיר, ישראל בלנק, 
 
היהודי משה (אבי סבו של לנין )כותב לצאר ניקולאי: היהודים ברוסיה שונאים את הנוצרים
 
מאת חגי חיטרון
 
מכתב שכתב סבא רבא של לנין מוכיח שהיה יהודי, וגם אנטישמי
 
ישראל המיר את דתו והפך לאלכסנדר בלנק. 
אביו, משה בלנק, המיר את דתו אף הוא, בזקנתו, וימים אחדים לאחר מכן כתב לצאר ניקולאי הראשון מכתב הלשנה על הציבור היהודי. בין השאר כתב בלנק כי "היהודי שונא את הנוצרי ואינו זוכר את כל הטובה שהוא מפיק ממנו", והתנצל על שהמרתו לנצרות התעכבה שנים רבות. "נטבלתי רק לאחר מות אשתי", הסביר, "כדי לסיים את חיי באמונה האמיתית". עוד כתב כי יש ברוסיה יהודים רבים החושבים כמוהו, בנושא היחס לנוצרים, אבל הם שותקים משום שהם פוחדים מנשותיהם.
למשה בלנק, אשר שינה את שמו לדימיטרי עם התנצרותו ב-1845, היה עבר סוער של סכסוכים עם הקהילות היהודיות במקומות מגוריו. מכתב ההלשנה שלו שונה ממכתבי הלשנה טיפוסיים, אשר בדרך כלל הטיחו אשמה ביהודי מסוים או בקבוצת יהודים שהיה להם אינטרס להשמיץ. משה בלנק, לעומתם, הלשין על העם היהודי ברוסיה בכללו. "כבר לפני שלושים שנה נוכחתי בתעייתם של היהודים ורחקתי מהם", כתב לצאר, והדגיש כי שלח את שני בניו ללמוד בבתי ספר ממשלתיים.
חרף רצונו המוצהר להתבולל כתב בלנק לצאר ביידיש, שפת אמו. המכתב המקורי, ובצמוד לו תרגום לרוסית, נמצא בתיקי השירות החשאי של הצאר, במוסקווה, אשר נפתחו לעיון לאחר הפרסטרויקה. אנשי 
	
הארכיון המרכזי לתולדות העם היהודי, שמקום מושבו בירושלים (מול בית הנשיא), 
ערכו בשנים האחרונות סקר מקיף בגנזך המוסקוואי. בין השאר צילמו שם את כל החומר בתיקי המשטרה החשאית (כ-1,000 תיקים) הנוגע לענייני יהודים בימי שלטונו של ניקולאי הראשון.
על דבר קיומו של תצלום המכתב בארכיון הירושלמי סיפר בשבוע שעבר בעת סיור לימודי ז'יטומיר הפרופסור יעקב ברנאי, יו"ר הנהלת המוסד. בארכיון בירושלים, יש לומר, נאסף בשנים האחרונות חומר רב על יהדות רוסיה. מדובר בין השאר ב-2 מיליון מסמכים המוחזקים במיקרופילם ופתוחים לכל דורש, לעיון במקום. אוצר זה, שהעשרתו היא עיקר המאמץ של הארכיון בשנים אלה, הוא רק חלק מאוספי המוסד, אשר נוסד ב-1939 בירושלים בידי קבוצת היסטוריונים ובראשם בן-ציון דינור. כיום יש בארכיון 6 ק"מ של מדפים, המחזיקים 60 מיליון דפי מסמכים, מהמאה ה-14 עד ימינו, 1,600 ארכיונים של קהילות וארגונים, 20 אלף צילומים של אנשים ומקומות ומיליון קטעי עיתונות.
הנוסח המלא של המכתב שכתב אבי-סבו של לנין, משה בלנק, ביידיש וגם בתרגום לעברית, יופיע בגיליון הבא של המאסף "גלעד", היוצא מטעם החברה ההיסטורית הישראלית. מנהלת הארכיון הירושלמי הדסה אסולין והארכיונאי החוקר בנימין לוקין, מסבירים במאמר שיצרפו לפרסום את נסיבותיו של המכתב.
הקשר היהודי של לנין התגלה כבר על ידי אחותו, ב-1924, כאשר הצטוותה לכתוב ביוגרפיה עליו לאחר מותו. האחות לא הורשתה לפרסם את ממצאה זה, איסור חמור שנקבע בימי סטאלין ונשמר בקפידה לאורך כל שנות השלטון הסובייטי. העובדה כי מצד אמו לנין הוא יהודי למחצה ידועה מזה שנים אחדות, אבל המכתב השערורייתי שכתב הסבא-רבא שלו פורסם עד כה רק ברוסיה ורק ברוסית.
את המכתב לצאר כתב משה דמיטרי בלנק ב-5 בינואר 1845, ימים אחדים לאחר שהמיר את דתו. חייו היו רצופי התנגשויות עם הציבור היהודי המאורגן. ב-1809 האשימו אותו היהודים בעיירת הולדתו סטארי קונסטנטינוב בהצתה, וכתוצאה מכך עבר לז'יטומיר; 
ב-1816 כבר כתב לצאר כי היהודים רואים בו משומד; גם בז'יטומיר הירבה בלנק לריב עם הקהילה ויתכן שבעיות אלה הניעו את רצונו לפרוש מהחברה היהודית ולהכפיש אותה.
בנו אלכסנדר, ששירת כרופא בפטרבורג והיה גם בעל אחוזה בחבל קאזאן, נולד בז'יטומיר ונקרא אז ישראל. בבגרותו התנצר, נשא בת סוחרים גרמנים מפטרבורג והוליד איתה את מריה, אמו של ולדימיר איליץ' לנין.
במכתב לצאר ב-1845 ציין משה בלנק כי בניו כבר המירו את דתם ואילו הוא עצמו נאלץ לדחות את ההמרה עד שאשתו נפטרה. היהודים נמנעים מלקיים את חובת התפילה לשלומו של הצאר, הלשין בלנק במכתב. "אפילו ביום כיפור, שבו הם יושבים בבית הכנסת מעת לעת ומתפללים, אין הם אומרים כלל את התפילה לשלום הצאר, אף שהיא מצויה בסידור. "התפילה נמצאת שם רק למראית עין", האשים. אגב, האשמתו זו של בלנק זכתה לאוזן קשבת אצל השלטונות, אשר ניהלו חקירה בעניין והחמירו באכיפת חובת התפילה הזאת. על מכתב ההלשנה בכללו כתב הגראף אורלוב, ראש המחלקה המתאימה בשירות החשאי הצארי, במזכר שצירף לתיק, כי הכותב "ידוע כטרחן ונוטה להלשין, והתנהגותו אינה טובה".
עוד סיפר בלנק במכתבו כי היהודים שונאים את הנוצרים, למרות שעליהם להיות אסירי תודה להם; הרי הנוצרים קונים מהם הן מזון הנחשב חמץ והן בשר שהוטרף, שליהודים אין שום שימוש בו, וגם מדליקים בשבילם אור בבית-הכנסת בשבתות וביום כיפור.
משה דמיטרי בלנק, אשר פתח את מכתבו (בעברית), ב"לאדוננו הקיסר ירום הודו ברחמים, אשר הוא אב לכולם", והמשיך (ביידיש) ב"אדונינו הקיסר גומל חסדים רבים ליהודים בצווים שלו, המחייבים אותם לשלוח את ילדיהם לבתי-ספר ממשלתיים", סיים בבקשה: "רצוני שילחצו על היהודים", הפציר, "כך שלא יוכלו ליהנות מן הנוצרים". וגם: "יש להורות להם לא לנסוע אל רבנים, ושרבנים לא יסעו אליהם, כי הם (הרבנים) מסיטים אותם מדרך הישר".
 79.177.110.197 00:27, 21 באוגוסט 2011 (IDT)
replies: text: גם אם זה נכון - זה לא צריך להיות חלק של הערך על לניו. כבר כתוב שם שהיו לו שורשים יהודים. לדעתי זה מספיק. דוד א. - שיחה 07:09, 21 באוגוסט 2011 (IDT)
replies: text: :אני מסכים עם דוד. גילגמש • שיחה 08:56, 21 באוגוסט 2011 (IDT)
thread_title:  משוב מ-21 באוגוסט 2011 

message: #הפתיח נכשל בהעברת המידע המרכזי אודות אישיות זו. מדובר באחד האנשים החשובים ביותר מאז המאה ה-20. איש זה הצליח לשנות את המבנה הפוליטי באחת המדינות החשובות בתבל, לשנות את האידיאולוגיה שלה, לבסס את הקרקע למשטר טרוריסטי רצחני שלא בחל בהמשדת מיליוניו אזרחיו בתקופת ממשיכו סטלין. גם לנין עצמו לא היה זך כשלג ורצח מתנגדים בימי מלחמת האזרחים לא רחוק מהשמדה של ממש כלפי קבוצות מסוימות. הפתיח הנוכחי הוא אנמי משהו ולא מעביר תחושות אלה.
#עוד בהקשר לפתיח: "לנין נודע כסופר מרקסיסטי פורה במיוחד וכנואם מצטיין שסחף אחריו את ההמונים" - סופר בסדר, אך מאיפה הקביעה שהיה "נואם מצטיין שחסף אחריו את ההמונים"? מרבית חייו, הרלוונטיים לצורך העניין, הנהיג מפלגה קטנה, שבריר זעיר מתוך מפלגה לא גדולה באופן יחסי. איפה פה ה"המונים"? תקופה קצרה שבה רכב על הגל והשתלח בשלטון מנוון ומושחת? כמו גם, התמונות המפורסמות, אך המפוברקות לחלוטין של המשטר הסובייטי אודות אספות הסובייטים שבהם נראה לנין, אספות שלא היו ולא נבראו ועוד שקרים של משטר זה. היתי רוצה לראות מקור לטענה זו. 
#בקשר לסימבירסק. אין מדובר בעיירה. כיום זוהי עיר גדולה עם למעלה מ-600,000 תושבים. יש לנסח כך שיהיה ברור שעם הזמן המקום התפתח, כדי שהקורא לא יטעה לחשוב שגם כיום מדובר בעיירה קטנה.
#בקשר לתואר האצולה של אביו - תארי הכבוד באימפריה הרוסית נקבעו על פי "טבלת הדרגות" - :en:Table of Ranks. דרגתו של אביו הייתה "יועץ אזרחי" (Civil Councilor) שהוא תואר מהדרגה החמישית המעניק זכות לתואר אצולה העובר בירושה, בניגוד לתואר אצולה אישי שלא עובר בירושה ודרגתו נמוכה יותר (6-9).
#כתוב "ביוני 1890 נרשם לנין ללימודים אקסטרניים באוניברסיטת סנקט פטרבורג, ובינואר 1892 השלים תואר ראשון במשפטים והוכשר כעורך דין" - כאן לפי דעתי מקום לציין למה נרשם ללימודים אקסטרניים. עד כמה שאני זוכר - הוא לא התקבל ללימודים בגלל אחיו שהורשע ברציחת הצאר.
#אירועי הקונגרס השני מתוארים באופן רופף ויש אי דיוקים קלים. אפשר לראות ב:ru:Большевик - אפשר לקרוא בעזרת כלי התרגום של הגוגל.
#בפרק מלחמת העולם הראשונה ובמיוחד בחלק העוסק בשנת 1917 לא מתוארת התפרקות המשמעת בצבא הרוסי, שהייתה שלב קריטי בהתפוררות השלטון והתפטרותו של הצאר. 
זהו זה ההערות עד כאן. גילגמש • שיחה 04:23, 16 בנובמבר 2011 (IST)
replies: text: תודה על ההערות. להלן התייחסויות:

text: # בקשר לפתיח - אני אנסה בימים הקרובים להרחיב את הפתיח כך שיסכם היטב את פועלו.

text: # זוהי תדמיתו הכללית של לנין בראי ההיסטוריה (ואמנם, לפני 1917 הוא נאם בעיקר בכינוסי מפלגה קטנים). לרטוריקה של לנין הייתה חשיבות עליונה באירועי המהפכה. הנאום שלו עם הגעתו לתחנת פינלנד הוא אירוע זכור במיוחד. גם בתקופת שלטונם של הבולשביקים הוא הרבה לנאום במפעלים, כינוסים המוניים, חגיגות וכד'. ככלל, אלמלא מנהיגותו הכריזמטית לנין היה מתקשה לקבץ מאחוריו חוג כה נאמן של תומכים. אשר לכינוסי הסובייטים - הללו דווקא התקיימו, לפחות עד שהבולשביקים סילקו את המפלגות האחרות החברות בהם, אך לא היו בעלי משמעות פוליטית (היות שהכוח הפוליטי היה נתון בידי הבולשביקים).

text: # למעשה, התברר שהיה לה באופן רשמי מעמד עיר כבר אז (אך היא הייתה עיר קטנה). אני אתקן.

text: # בתקופה ההיא רק מהדרגה הרביעית ניתן היה להוריש את התואר (אביו של לנין הגיע לדרגה הרביעית). איך אתה מציע לתרגם את שם הדרגה - Действительный статский советник ?

text: # יותר מדויק, שהלימודים במסלול הרגיל נמנעו ממנו בגלל מעורבותו בהפרת הסדר באוניברסיטה.

text: # אני מניח שאתה מתכוון לקונגרס השני של המפלגה (1903). אני אבדוק מה אפשר לתקן.

text: # הערך לא צריך לדעתי לפרט את תולדות המהפכה הרוסית, אלא רק את השפעתו של לנין עצמו על מהלך האירועים (והשפעתם של האירועים עליו). אין טעם לפרט כאן על נפילת הצאר, משום שבזמן מהפכת פברואר הבולשביקים היו מפלגה קטנה ואנונימית למדי. רק אחרי הגעתו של לנין באפריל הפופולריות של המפלגה הלכה וגברה. הפרק על אירועי 1917 עוסק בתנאים שאפשרו את עליית כוחם של הבולשביקים, ובכלל זה מיאוסם של החיילים במלחמה.

text: ‏YHYH ۩ שיחה 11:54, 17/11/2011
thread_title:  הערות 

message: הוספתי לרשימת המתנה. קיפודנחש - שיחה 20:12, 18 בנובמבר 2011 (IST)
thread_title: המלצה

message: לדעתי ראוי. קיפודנחש - שיחה 20:10, 18 בנובמבר 2011 (IST)
replies: text: ואילו לדעתי טרם מתאים, על אף שהערך טוב (לטעמי). כל עוד לא נכתב ערך מורחב במצב סביר ומעלה על האידיאולוגיה שלו (לניניזם), לא ניתן לדון בהמלצה. לתורתו של לנין הייתה וישנה השפעה עצומה על העולם הסוציאליסטי ותומכיו, וכעת יש בערך פרק מינימלי ביותר אודותיה. יש מקום לערך מורחב שידון בצורה מעמיקה בחידושיו התאורטיים, עקרונותיו המהפכניים ושאר רעיונותיו, תוך מתן תשומת לב ליחס בינו לבין המרקסיזם המקורי, למחלוקות שהיו לו עם הוגים מרקסיסטיים אחרים, להשפעה ההיסטורית של תורתו, וכד'. דה פקטו, כרגע לא קיים ערך מורחב כזה.

text: באופן כללי, כתיבת הערך מחדש הסתיימה רק לפני ימים אחדים, וכמו לכל ערך שמועמד להמלצה, כדאי לתת לו זמן רב יותר לעבור ליטוש. לאור אלו, אשמח אם הערך ירד מהרשימה, לפחות לעת זו. ‏YHYH ۩ שיחה 18:17, 19/11/2011
replies: text: :לאחר קריאת דבריו של YHYH, אני מתנגד.--כיכר השבת • שיחה • שָׁמוֹר וְזָכוֹר  19:36, 21 בנובמבר 2011 (IST)
replies: text: ::גם לדעתי - יש טעם בדבריו של YHYH בעניין זה. Amir37 - שיחה 20:47, 23 בנובמבר 2011 (IST)
replies: text: :::הערך לא עבר להצבעה לאור ההערות שעלו ברשימת ההמתנה. תומר - שיחה 14:42, 26 בנובמבר 2011 (IST)
replies: text: ::::הועבר מרשימת ההמתנה. תומר - שיחה 14:42, 26 בנובמבר 2011 (IST)
thread_title:  מרשימת ההמתנה 

message: בעקבות פניה אלי אני מציע לפצל את הפסקה הראשונה בפתיח ל-2 ולהרחיב את שני החלקים המפוצלים בהתאם. לדעתי כדאי לפצל החל מ"הנהיג את המפלגה הקומוניסטית" ולהרחיב בנושא זה. כמו כן, להרחיב מעט על צורת השלטון שלו בברה"מ. כמו כן, היתי מציע להוסיף פסקה נוספת על הפילוסופיה שלו. גילגמש • שיחה 17:52, 1 במרץ 2012 (IST)
thread_title: בעניין הפתיח

message: ולדימיר לנין נולד ב 22 לאפריל  כך גם רשום בשאר הערכים בשפות אחרות  178.19.251.156 21:36, 19 במרץ 2014 (IST)
replies: text: זאת לא טעות. מדובר בהפרש בין הלוח היוליאני ללוח הגרגוריאני. זה גם מוסבר בערך. גילגמש • שיחה 00:17, 20 במרץ 2014 (IST)
thread_title:  תיקון טעות 

message: שלום!
לפני כמה חודשים התפרסם בירחון המורים הדתיים "אתרוג" 
מכתב מאת אחותו של לנין לאחיו שבו מסופר על כך שאחת מסבתותיו היתה יהודיה  והוא לא ידע על כך.
שווה אולי לברר אם זו הסבתא מצד האמא דווקא-כי אם כן הרי שהוא היה יהודי.
תודה רבה לכם!
thread_title:  לגבי לנין 

message: הקובץ הבא מוויקישיתוף שנמצא בשימוש בדף הוצע למחיקה מהירה:
* 
באפשרותך לראות את הסיבה למחיקה בדף תיאור הקובץ המקושרים לעיל. —Community Tech bot - שיחה 04:51, 20 בספטמבר 2018 (IDT)
thread_title:  קובץ מוויקישיתוף שבשימוש בדף זה הועמד למחיקה מהירה 

message: את לנין שמו בסרקופג בככר האדומה ברוסיה
סרקופג הוא מקום שבו מפחלצים בן אדם ושומרים על גופו 62.90.147.145 19:57, 23 בפברואר 2019 (IST)
thread_title:  טעויות 

message: שלום עורכים יקרים,
מצאתי קישור חיצוני אחד או יותר בולדימיר איליץ' לנין שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://debs.indstate.edu/z77n5_1918.pdf נמצא כקישור שבור. מומלץ להוסיף https://web.archive.org/web/20160303165958/http://debs.indstate.edu/z77n5_1918.pdf לכתובת המקורית.
*https://www.kan.org.il/Podcast/program.aspx/?progId=2019 נמצא כקישור שבור. מומלץ להוסיף https://web.archive.org/web/20191216105937/https://www.kan.org.il/podcast/program.aspx?progId=2019 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 09:19, 6 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022)